
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 934 


30 Οκτωβρίου 2002 


ΔΙΑΤΑΓΜΑΤΑ 


Έγκριση διενέργειας πρόσχωσης θαλάσσιας έκτασης 
στην περιοχή του παραλιακού δρόμου του οικισμού Λ. 
Γιάλτρων Ν. Εύβοιας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 34 του Ν. 
2971/2001 (ΦΕΚ285/τ.Α'/19.12.2001) «Περί αιγιαλού, πα¬ 
ραλίας και άλλες διατάξεις» σύμφωνα με τις οποίες οι εκ¬ 
κρεμείς υποθέσεις που αφορούν τον καθορισμό αιγιαλού 
- παραλίας καθώς και συναφή θέματα, εξακολουθούν να 
διέπονται από τις ισχύουσες μέχρι την έναρξη ισχύος του 
νόμου αυτού διατάξεις. 

2. Την 252/2002/26.3.2002 Γνωμοδότηση του Νομικού 
Συμβουλίου του Κράτους, που έγινε αποδεκτή από τον 
Υπουργό Οικονομικών την 28.3.2002. 

3. Τις διατάξειςτου άρθρου 9του Α.Ν. 2344/1940 «περί 
αιγιαλού και παραλίας», όπως ισχύουν. 

4. Τις διατάξεις των άρθρων 9 και 49 του Ν.1416/1984, 
όπως τροποποιήθηκε και ισχύει. 

5. Την 1100383/1330/Α0006/31.10.2001 (ΦΕΚ 1485/τ.Β'/ 

31.10.2001) κοινή Απόφαση του Πρωθυπουργού και Υ¬ 
πουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

6. Την 1115093/1378/Α0006/17.12.2001 (ΦΕΚ 1720/τ.Β/ 

21.12.2001) Απόφαση του Υφυπουργού Οικονομικών 
«Περί μεταβίβασης αρμοδιοτήτων στους Γ ενικό Γ ραμμα- 
τέα, Γ ενικούς Διευθυντές κ.λπ. του Υπουργείου Οικονομι¬ 
κών». 

7. Το 1859/2.5.2001 έγγραφο του Δήμου Αιδηψού με το 
οποίο ζητήθηκε η παραχώρηση του δικαιώματος χρήσης 
αιγιαλού - παραλίας για την εκτέλεση του έργου κατα¬ 
σκευή μικρού κρηπιδότοιχου, στη θέση του οικισμού Λ. 
Γ ιάλτρων Ν. Εύβοιας. 

8. Την 11891 /16.8.83 (ΦΕΚ 745/τ.Δ'/12.12.83) Απόφαση 
Νομάρχη Εύβοιας περί καθορισμού ορίων αιγιαλού πα¬ 
ραλίας στη θέση Λουτρά μέχρι Λιμάνι περιοχής Γ ιάλτρων 
Αιδηψού Ν. Εύβοιας. 

9. Το Φ 122/773/14.5.2001 έγγραφο της Κτηματικής Υ¬ 
πηρεσίας Εύβοιας που ζητά γνωμοδοτήσεις από τους αρ¬ 
μόδιους φορείς. 


10. Τα 542/393/01/10.4.2001 και 542/1028/97/ΣΧ 
1018/1.8.97 έγγραφα της Δ/νσης Α2 του Γενικού Επιτε¬ 
λείου Ναυτικού (ΓΕΝ). 

11. Την 2752/21.9.2000 Απόφαση του Γενικού Γραμμα¬ 
τέα Περιφέρειας Στερεάς Ελλάδος «περί προέγκρισης 
χωροθέτησης του έργου κατασκευή μικρού κρηπιδότοι- 
χου για την προστασία του παραλιακού δρόμου και του οι¬ 
κισμού των Λ. Γ ιάλτρων Δήμου Αιδηψού Ν. Εύβοιας. 

12. Τις 1499/27.4.2001 και 684/22.2.2002 Αποφάσεις 
του Γενικού Γραμματέα Στερεάς Ελλάδος της Δ/νσης Πε¬ 
ριβάλλοντος και Χωροταξίας «περί έγκρισης περιβαλλο¬ 
ντικών όρων του έργου για την κατασκευή μικρού κρηπι- 
δότοιχου για την προστασία του παραλιακού δρόμου και 
του οικισμού των Λ. ΓιάλτρωνΔήμου Αιδηψού Ν. Εύβοιας. 

13. Τα 3117.1/Φ45/ΥΠ35/02/20.7.2001 και 3117.1/Φ45/ 
ΜΠΕ04/02/4.4.2001 έγγραφα του Υπουργείου Εμπορικής 
Ναυτιλίας (ΥΕΝ) - Κλάδος Ναυτιλιακής Πολιτικής - Δ/νση 
Λιμένων και Λιμενικών Έργων Γ ραφείο Ελέγχου Έργων. 

14. Το 2409/20.6.2001 έγγραφο της Εφορείας Ενάλιων 
Αρχαιοτήτων του Υπουργείου Πολιτισμού. 

15. Την 5022/10.12.2001 Απόφαση της Διευθύντριας 
της Εφορείας Εναλίων Αρχαιοτήτων του Υπουργείου Πο¬ 
λιτισμού. 

16. Το 501360/7.9.2001 έγγραφο του Ελληνικού Οργα¬ 
νισμού Τουρισμού (ΕΟΤ) Δ/νση Β - Τμήμα Β3. 

17. Το 2979/22.5.2002 έγγραφο της Δ/νσης Τεχνικών Υ¬ 
πηρεσιών Νομαρχιακής Αυτ/σης Εύβοιας. 

18. Την 2295/22.5.2002 Απόφαση του Δ/ντή Τεχνικών Υ¬ 
πηρεσιών Νομαρχιακής Αυτ/σης Εύβοιας «περί έγκρισης 
της μελέτης για την κατασκευή μικρού κρηπιδότοιχου για 
προστασία του παραλιακού δρόμου και του οικισμού Λ. 
Γ ιάλτρων Δήμου Αιδηψού Εύβοιας. 

19. Το 3821/665/19.6.2001 έγγραφο της Δ/νσης ΧΟΠ 
Νομαρχιακής Αυτ/σης Εύβοιας. 

20. Το 4168/2.7.2001 έγγραφο της Δ/νσης Αγροτικής Α¬ 
νάπτυξης Νομ. Αυτ/σης Εύβοιας με το οποίο διαβιβάστη¬ 
κε το από 7.6.2001 πρακτικό της Επιτροπής Χωροταξίας 
και Περιβάλλοντος Υπουργείου Γεωργίας (ΝΕΧΩΠ) Ν. 
Εύβοιας. 

21. Το Φ9/8545/01/19.2.2002 έγγραφο της Δ/νσης Υγεί¬ 
ας - Δημ. Υγιεινής και Κοινωνικής Πρόνοιας Νομαρχιακής 
Αυτοδιοίκησης Εύβοιας. 

22. Την από 30.5.2002 σύμφωνη γνωμοδότηση της Επι¬ 
τροπής Δημοσίων Κτημάτων Ν. Εύβοιας. 

Με πρόταση του Υφυπουργού Οικονομίας και Οικονο¬ 
μικών, αποφασίζουμε: 

Άρθρο μόνο 

Εγκρίνεται η από το Δημόσιο διενέργεια πρόσχωσης 
θαλάσσιας έκτασης τριακοσίων σαράντα τετραγωνικών 
μέτρων (340 τ.μ.), στην περιοχή Λ. Γιάλτρων Ν. Εύβοιας, 
όπως αυτή εικονίζεται με τα στοιχεία α) ΑΞ18, ΒΞ19, 17, 
ΑΞ18 (300 τ.μ.) και β) 14, 13, 12, 14 (40 τ.μ.), στο από Σε¬ 
πτέμβριο 1999 τοπογραφικό διάγραμμα κλίμακας 1:1000 
που συντάχθηκε από τον Πολιτικό Μηχανικό Δ. Κατσάλη 
και θεωρήθηκε από την Α. Μπένου ΠροϊσταμένητηςΤΥΔΚ 
Εύβοιας στις 12.11.2001. 

Κατά την πρόσχωση και μετά από αυτή να τηρηθούν ό¬ 
λοι οι όροι που έχουν τεθεί με τα έγγραφα 
542/393/01/10.4.2001 και 542/1028/97/ΣΧ1018/1.8.97 της 
Δ/νσης Α2 του ΓΕΝ, 2752/21.9.2000, 1499/27.4.2001, 
684/22.2.2002 της Δ/νσης Περιβάλλοντος και Χωροτα¬ 
ξίας της Γ ενικής Δ/νσης Περιφέρειας Στερεάς Ελλάδος, 
3117.1 /Φ45/ΥΠ35/02/20.7.2001,3117.1 /Φ45/ΜΠΕ04/02/ 
4.4.2001 του ΥΕΝ, 2409/20.6.2001, 5022/10.12.2001 της 
Εφορίας Ενάλιων Αρχαιοτήτων, 501360/ 7.9.2001 του Ε- 
ΟΤ, 2979/22.5.2002 της Δ/νσης ΤΥ Νομαρχιακής Αυτοδι¬ 
οίκησης Εύβοιας, 2295/22.5.2002 Απόφαση Δ/ντή Τεχνι¬ 
κών Υπηρεσιών Νομαρχιακής Αυτοδιοίκησης, 
3821/665/19.6.2001 της Δ/νσης ΧΟΠ Νομαρχιακής 
Αυτ/σης Εύβοιας, 4168/2.7.2001 της Δ/νσης Αγροτικής Α¬ 
νάπτυξης Νομ. Αυτοδιοίκησης Εύβοιας, Φ9/8545/01 / 

19.2.2002 της Δ/νσης Υγείας - Δημόσιας Υγιεινής και Κοι¬ 
νωνικής Πρόνοιας Νομαρχιακής Αυτ/σης Εύβοιας. 

Το από 30.5.2002 πρακτικό της Επιτροπής Δημοσίων 
Κτημάτων Ν. Εύβοιας, και την 1049281/4888/Β0010/ 

1.8.2002 Απόφαση του Υφυπουργού Οικονομίας και Οι¬ 
κονομικών περί παραχώρησης της χρήσης αιγιαλού για 
την εκτέλεση του έργου. 

Τα έργα να παραμείνουν κοινόχρηστα χωρίς να δημι- 
ουργηθεί κανένα εμπράγματο δικαίωμα για οιονδήποτε. 

Τα έργα να προσαρμοσθούν κατά το δυνατό στον φυσι¬ 
κό χαρακτήρα της περιοχής. 

Ο Ανάδοχος του έργου (εργολάβος) πριν από την έναρ¬ 
ξη των εργασιών να ενημερώσει την Λιμενική Αρχή Αιδη¬ 
ψού προκειμένου να εφοδιασθεί με την προβλεπόμενη 
στο άρθρο 260 Γ.Κ.Λ. άδεια. Επίσης να λάβει όλα τα απα¬ 
ραίτητα μέτρα προστασίας για την αποφυγή ρύπανσης 
του θαλασσίου περιβάλλοντος, που θατου υποδείξει η Λι¬ 
μενική Αρχή, σύμφωνα με την ισχύουσα νομοθεσία και να 
καταρτίσει σχέδιο αντιμετώπισης περιστατικών ρύπαν¬ 
σης του περιβάλλοντος Π.Δ.55/98, Ν. 1269/82 και Ν. 
2252/94. 

Να ληφθούν όλα τα απαραίτητα μέτρα για να γίνει σή¬ 
μανση με πινακίδες και ειδικά φωτιστικά σώματα για την 
νύκτα προς αποφυγή ατυχημάτων κατά την διάρκεια των 
εργασιών, όπως θα υποδείξει η Λιμενική Αρχή. 

Τα έργα να μην εκτελεσθούν κατά την θερινή περίοδο, 
αλλά σε περίοδο που δεν γίνεται λήψη θαλασσίων λου¬ 
τρών, λόγω της ηχορύπανσης που θα δημιουργηθεί την 
περίοδο κατασκευής των έργων, τη θολερότητα της θα¬ 
λάσσιας περιοχής των εκπομπών αερίων ρύπων από τα 
μηχανήματα του εργοταξίου και την πιθανή πρόκληση α¬ 
τυχημάτων. 

Τ α βυθοκορήματα που θα προκύψουν από τις εκσκαφές 
να χρησιμοποιηθούν για τις επιχώσεις, εφόσον κριθούν 
κατάλληλα από την επιβλέπουσα Υπηρεσία και πληρούν 


τις τεχνικές προδιαγραφές του έργου. Σε αντίθετη περί¬ 
πτωση και εφόσον δεν υπάρχει δυνατότητα διάθεσης 
τους στην ξηρά να διασκορπισθούν σε απόσταση πέραν 
του ενός (1) ναυτικού μιλίου από την ακτή και σε βάθος με¬ 
γαλύτερο των πενήντα (-50) μέτρων, και σύμφωνα με τα 
αναφερόμενα στη Μελέτη Περιβαλλοντικών Επιπτώσε¬ 
ων, ώστε να μην αλλοιωθούν τα βάθη της περιοχής, μετά 
από θετική γνωμάτευση αρμόδιου κρατικού εργαστηρίου 
(ΕΚΘΕ), από την οποία να προκύπτει ότι τα υλικά δεν είναι 
επιβλαβή για το θαλάσσιο περιβάλλον (Π.Δ. 55/98, Ν. 
855/78, Ν. 1147/81, Π.Δ. 68/95 και ΥΑ 181051/2079/78/ 
14.12.78). 

Σε περίπτωση που απαιτηθεί κατά την εκσκαφή του πυθ¬ 
μένα η χρήση εκρηκτικών υλών, να ληφθούν όλες οι προ- 
βλεπόμενες από τη νομοθεσία άδειες. 

Τα μεταχειρισμένα ορυκτέλαια του εργοταξίου να συλ- 
λέγονται και να διαχειρίζονται με τα προβλεπόμενα στην 
ΚΥΑ 98012/96/ΦΕΚ.40Β719.1.96). 

Ο ανάδοχος να λάβει όλα τα ενδεδειγμένα μέτρα πε¬ 
ριορισμού τυχόν οχλήσεων, ήτοι χρήση καταλλήλων (Α¬ 
σφάλιση - ΚΤΕΟ - θορυβομέτρηση) μηχανημάτων - οχη¬ 
μάτων έργων, βρέξιμο υλικών που θα συγκεντρωθούν 
στην παραλία προς περιορισμό σκόνης, διακοπή εργα¬ 
σιών κατά τις ώρες κοινής ησυχίας. 

Τα αδρανή υλικά να ληφθούν από λατομεία που λει¬ 
τουργούν με νόμιμη άδεια. 

Με μέριμνα της Λιμενικής Αρχής να ληφθούν δείγματα 
θαλάσσιου νερού πριν από την έναρξη κατασκευής του 
έργου, αμέσως μετά το πέρας των εργασιών και στην συ¬ 
νέχεια ανά εξάμηνο προκειμένου να ελέγχεται η ποιότητά 
του. 

Μετά το τέλος κατασκευαστικών εργασιών να απομα¬ 
κρυνθούν όλα τα άχρηστα και πλεονάζοντα υλικά και ο 
χώρος να παραδοθεί ελεύθερος μηχανημάτων, προχεί¬ 
ρων βοηθητικών κτισμάτων κ.λ.π. 

Ν α φωτοση μανθο ύ ν τα έργα σύ μφωνα με τις υποδείξεις 
της Υπηρεσίας Φάρων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδοτήσεως, υδροδοτήσεως, 
πυροσβέσεως κ.λ.π. σύμφωνα με τις υποδείξεις των αρ¬ 
μοδίων Υπηρεσιών (Πυροσβεστική Υπηρεσία, ΟΤΕ, ΔΕΗ 

κ.λ.π.). 

Να εφαρμοσθούν οι όροι της 1499/27.4.2001 απόφα¬ 
σης Γ εν. Γ ραμματέα Περιφέρειας Στερεάς Ελλάδος και 
της τροποποιητικής αυτής με 684/22.2.2002 περί έγκρι¬ 
σης περιβαλλοντικών όρων για την κατασκευή του έργου, 
με ευθύνη του κύριου και Αναδόχου του έργου ακόμη και 
στην περίπτωση εκτέλεσης του με την μέθοδο των υπερ¬ 
γολαβιών. 

Οι περιβαλλοντικοί όροι που τίθενται με την ανωτέρω α¬ 
πόφαση ισχύουν μέχρι 31.12.2008 με την προϋπόθεση ό¬ 
τι αυτοί θα τηρηθούν με ακρίβεια. 

Η παραπάνω απόφαση καθώς και η Μελέτη Περιβαλλο¬ 
ντικών Επιπτώσεωντου έργου μετάσυμπληρωματικάτης 
στοιχεία θα πρέπει σε κάθε έλεγχο να βρίσκεται στα γρα¬ 
φεία της επιβλέπουσας Υπηρεσίας και του Δήμου Αιδη¬ 
ψού και να επιδεικνύεται σε κάθε αρμόδιο, σύμφωνα με 
την κείμενη νομοθεσία. 

Αλλαγή βασικών χαρακτηριστικών του έργου, όπως αυ¬ 
τό περιγράφεται στη Μελέτη Περιβαλλοντικών Επιπτώ¬ 
σεων, είναι δυνατή μόνο εφόσον δεν επέρχονται ουσια¬ 
στικές διαφοροποιήσεις, ως προς τις επιπτώσεις στο πε¬ 
ριβάλλον και μόνο ύστερα από σχετική έγκριση. Σε κάθε 

άλλη περίπτωση απαιτείται νέα απόφαση έγκρισης περι¬ 
βαλλοντικών όρων. 

Να κατασκευασθεί κρηπιδότοιχος σε τμήματα συνολι¬ 
κού μήκους 161 μέτρα και μεταβλητού πλάτους 8,50 ως 
13.00 μ. δυτικάτου υπάρχοντος μώλου. Ναεφαρμοσθούν 
η μελέτη και τα σχέδια που υποβλήθηκαν και εγκρίθηκαν 
από την Εφορεία Ενάλιων Αρχαιοτήτων του Υπουργείου 
Πολιτισμού. Στην περιοχή των εκβολών των θερμών πη¬ 
γών να μην κατασκευασθεί κανένα τεχνικό έργο μεταξύ 
των σημείων Β (Χ=1579, Ψ = 10941) και Γ (Χ= 1619.5, 
Ψ= 10975.5), όπως τα σημεία αυτά προσδιορίζονται στην 
Τεχνική έκθεση και στο νέο σχέδιο οριζοντιογραφίας 
(σχέδιο 3α) του έργου. 

Να κατασκευασθεί κρηπιδότοιχος μήκους 284 μ. και 
πλάτους 4,00 μ. με κλίμακες πρόσβασης στην παραλία, α¬ 
νατολικά του υπάρχοντος μώλου. 

Να γίνη Διαμόρφωση του παραλιακού δρόμου σε ελά¬ 
χιστο πλάτος 8,00 μ. 

Οι οριακές τιμές εκπομπής ρυπαντικών φορτίων να εί¬ 
ναι σύμφωνες με την ισχύουσα νομοθεσία. 

Σε ότι αφορά στα αέρια απόβλητα οι επιτρεπόμενες συ¬ 
γκεντρώσεις ρυπαντικών φορτίων αναφέρονται στις 
Π.Υ.Σ.99/10.7.87 (ΦΕΚ.135/Α/28.7.87) και Π.Υ,Σ.25/ 
18.3.88 (ΦΕΚ.52/Α/22.3.88). Σε ότι αφορά στα υγρά από¬ 
βλητα ισχύουν οι σχετικές Νομαρχιακές αποφάσεις. 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις Υ¬ 
πουργικές αποφάσεις: 

1) Υπ. Απ. 2640/270/ΦΕΚ 689/Β/18.8.78 

2) Υπ. Απ. 56206/1613 ΦΕΚ570/Β/9.9.86 

3) Υπ. Απ. 69001/1921 ΦΕΚ 751/Β/18.8.88 

4) Υπ. Απ. 765/ΦΕΚ 81/Β/21.2.91 

Όσον αφορά τους κραδασμούς κατά την διάρκεια κα¬ 
τασκευής του έργου ορίζονται ως ανώτατα όρια της τα¬ 
χύτητας δόνησης τα παρακάτω: 

1) για συχνότητα 16,5 Ηζτα 1 2 .γπ πι /Ββο 

2) για συχνότητα 16,5 Ηζτα 12.πι πι /εοο μετρώμενα στο 
εσωτερικό της πλησιέστερης κατοικίας προς την πηγή 
δονήσεων. 

Οι όροι που ακολουθούν τον κύριο του έργου και τον Α- 
νάδοχο και η ευθύνη τήρησης τους διατηρείται ακόμη και 
στις περιπτώσεις εκτέλεσης του έργου με την μέθοδο των 
υπεργολαβιών. 

Ο κύριος του έργου οφείλει κατά τις διαδικασίες επί¬ 
βλεψης, παραλαβής να λάβει όλα τα απαραίτητα μέτρα 
ώστε να εξασφαλίζεται: 

α) η τήρηση των περιβαλλοντικών όρων από τον Ανάδο- 
χο, στο μέρος που τον αφορούν 

β) η δυνατότητα αντιμετώπισης και αποκατάστασης δυ¬ 
σάρεστων περιβαλλοντικά καταστάσεων οφειλομένων σε 
ενέργειες ή παραλείψεις του αναδόχου κατά παράβαση 
των περιβαλλοντικών όρων. 

Ο κύριος του έργου οφείλει, από τις πιστώσεις για την 
κατασκευή και λειτουργία του έργου, να εξασφαλίζει κα¬ 
τά προτεραιότητα τις απαιτούμενες δαπάνες για τα έργα 
προστασίας του περιβάλλοντος. 

Για οποιαδήποτε δραστηριότητα ή εγκατάσταση απα¬ 
ραίτητη για την κατασκευή - λειτουργία του έργου, θα 
πρέπει προηγουμένως να έχουν χορηγηθεί όλες οι προ- 
βλεπόμενες από την κείμενη νομοθεσία άδειες και εγκρί¬ 
σεις, συμπεριλαμβανομένων των εγκρίσεων περιβαλλο¬ 
ντικών όρων που απαιτούνται για τις επιμέρους δραστη¬ 
ριότητες ή εγκαταστάσεις (μονάδα παραγωγής ετοίμου 


σκυροδέματος κ.λπ.) ανεξάρτητα της ιπποδύναμης αυ¬ 
τών, ακόμη και αν αυτές είναι κινητές. 

Το εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατή έκταση με ευθύνη της επι- 
βλέπουσας υπηρεσίας και σε όλη την διάρκεια της κατα¬ 
σκευής του έργου ο ανάδοχος να λαμβάνει μέριμνα για 
τον περιορισμό των αιωρούμενων σωματιδίων από την 
διαχείριση των αδρανών υλικών με τον ψεκασμό τους και 
την συχνή διαβροχή των υπαιθρίων χώρων του εργοταξί¬ 
ου. Είναι υποχρεωτικό το σκέπασμα των φορτηγών κατά 
την μεταφορά των υλικών και ο κατάλληλος προγραμμα¬ 
τισμός για αποφυγή μεταφορών σε ώρες αιχμής και κοι¬ 
νής ησυχίας. 

Απαγορεύεται η πλύση μηχανημάτων του αναδόχου 
του έργου ή απόρριψη λαδιών στην χερσαία ζώνη του λι¬ 
μένα με την αλλαγή τους. 

Κάθε είδους σκουπίδια, άχρηστα υλικά, ανταλλακτικά, 
λάδια, κ.τ.λ. να συλλέγονται και να απομακρύνονται από 
τον χώρο του έργου η δε διάθεσή τους να γίνεται σύμφω¬ 
να με τις ισχύουσες διατάξεις. 

Απαγορεύεται η κάθε μορφή καύση υλικών (λάστιχα λά¬ 
δια κ.λπ.) στην περιοχή του έργου. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια καύσιμα κτλ. 

Απαγορεύεται η απόρριψη παλαιών λαδιών επί του ε¬ 
δάφους. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κλπ.) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το, ανεξαρτήτως, του ιδιοκτησιακού καθεστώτος κάθε 
εργοταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό τύ¬ 
που ΕΟΚ σύμφωνα με τα οριζόμενα στην παράγραφο (γ) 
της παρούσας. 

Η επιβλέπουσα υπηρεσία υποχρεούται για τον έλεγχο 
της τήρησης των παραπάνω. Όπου η διαθέσιμη τεχνολο¬ 
γία δεν εξασφαλίζει αποδεκτά επίπεδα θορύβου, θα πρέ¬ 
πει να τοποθετούνται στους χώρους πρόκλησης του, 
πρόχειρα ηχοπετάσματα. 

Μέση ενεργειακή στάθμη θορύβου κατά την λειτουργία 
των εργοταξίων ορίζονται τα 65άΒ (Α). 

Να ληφθεί μέριμνα αντιπυρικής προστασίας κατά την 
κατασκευή για την αντιμετώπιση τυχόν εκδηλώσεων πυ ρ- 
καγιάς από την λειτουργία των μηχανημάτων. Ο τρόπος 
οργάνωσης της αντιπυρικής προστασίας να ελεγχθεί και 
να εγκριθεί από την επιβλέπουσα υπηρεσία πριν από την 
έναρξη των εργασιών. 

Να τηρηθούν οι διατάξεις του Κ.Ν. 5351/32 «περί Αρ¬ 
χαιοτήτων» και όλες οι ανασκαφικές εργασίες τόσο στην 
ξηρά όσο και στην θάλασσα να γίνουν υπό την επίβλεψη 
εντεταλμένων υπαλλήλων του Υπουργείου Πολιτισμού. 

Κάθε όρος της έγκρισης μελέτης περιβαλλοντικών ό¬ 
ρων δύναται να τροποποιηθεί εφόσον κατά την κατα¬ 
σκευή ή την λειτουργία του έργου προκύπτει ότι δεν προ¬ 
στατεύεται επαρκώς το περιβάλλον. Επίσης δύναται να 
τροποποιηθεί ανάλογα με τα αποτελέσματα του προ¬ 
γράμματος παρακολούθησης κλπ. που αναφέρονται σε 
προηγούμενους όρους, με γνώμονα αποκλειστικά την 
πληρέστερη προστασία του περιβάλλοντος. Με το ίδιο 
σκεπτικό δύνανται να τεθούν νέοι περιβαλλοντικοί όροι, ε¬ 
άν τούτο χρειασθεί, δεδομένης της εξέλιξης στο τομέα 
των περιβαλλοντικών ερευνών (π.χ. αλλαγή ορίων), λόγω 

του μεγάλου χρονικού ορίζοντα λειτουργίας του έργου 
και της προόδου της αντιρρυπαντικής τεχνολογίας. 

Αλλαγή βασικώνχαρακτηριστικώντου έργου, όπως αυ¬ 
τό περιγράφεται στη Μελέτη Περιβαλλοντικών Επιπτώ¬ 
σεων, με τους όρους και περιορισμούς της παρούσας, εί¬ 
ναι δυνατή μόνο εφόσον δεν επέρχονται ουσιαστικές δια¬ 
φοροποιήσεις ως προς τις επιπτώσεις στο περιβάλλον και 
μόνο ύστερα από σχετική έγκριση της Δ/νσης Περιβάλ¬ 
λοντος και Χωροταξίας Περιφέρειας Στερεός Ελλάδος. 

Σε κάθε άλλη περίπτωση απαιτείται νέα απόφαση έ¬ 
γκρισης περιβαλλοντικών όρων. 

Η μη τήρηση των όρων της Μελέτης Περιβαλλοντικών 
Επιπτώσεων ή η καθ'υπέρβαση τους πραγματοποίηση έρ¬ 
γων και δραστηριοτήτων με αποτέλεσμα την υποβάθμιση 
του περιβάλλοντος, συνεπάγονται πέραν των κυρώσεων 
από άλλες διατάξεις της κείμενης νομοθεσίας, την επιβο¬ 
λή στους υπευθύνουςτωνπροβλεπομένων στις διατάξεις 
των άρθρων 28, 29 και 30 του Ν. 1650/86. 

Να μην δημιουργηθούν προβλήματα εις βάρος του πε¬ 
ριβάλλοντος (αισθητική, χημική και μικροβιολογική ρύ¬ 
πανση). 

Να γνωστοποιηθεί στην Υδρογραφική Υπηρεσία του Γε¬ 
νικού Επιτελείου Ναυτικού (ΓΕΝ) η έναρξη και το τέλος 
κατασκευής των έργων και μετά την εκτέλεσή τους να α¬ 
ποσταλούν σε αυτήν σχεδιαγράμματα κλίμακας 1:500 
που να δείχνουν τα έργα που έγιναν μαζί με τα γύρω από 
αυτά βάθη, καθώς και σχεδιαγράμματα κλίμακας 
1:20.000 τα οποία να δείχνουν τη γεωγραφική θέση των 
έργων που εκτελέσθηκαν. 

Ο χώρος στον οποίο θα εκτελεσθούν τα έργα να παρα- 
μείνει κοινόχρηστος και να χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλλει καμμία α¬ 
ποζημίωση. 

Το παραχωρούμενο δικαίωμα πρόσχωσης θαλασσίου 
χώρου μπορεί να ανακληθεί εκ μέρους του Δημοσίου για 
λόγους Εθνικής Ανάγκης, Άμυνας και Ασφάλειας της χώ¬ 
ρας, αλλά και για λόγους κατασκευής δημοσίων και λιμε¬ 
νικών έργων, όπως και για λόγους παράβασης των όρων 
με τους οποίους χορηγείται η άδεια. 


Στις περιπτώσεις αυτές, ο φορέας εκτέλεσης του έργου 
υποχρεούται να εγκαταλείψει τη χρήση και γενικά όλο το 
έργο μέσα σε τακτή προθεσμία, χωρίς καμμία αξίωση α¬ 
πό το Δημόσιο για οποιαδήποτε αποζημίωση. 

Η Τεχνική Υπηρεσία Δήμων και Κοινοτήτων (ΤΥΔΚ) Ν. 
Εύβοιας να παρακολουθεί την κανονική εκτέλεση των ερ¬ 
γασιών σε συνεργασία με την αρμόδια Λιμενική Αρχή και 
να αναφέρει στην Κτηματική Υπηρεσία Εύβοιας κάθε δια- 
πιστούμενη παράβαση. 

Επίσης το Τμήμα Υγιεινής της Δ/νσης Υγείας της Νο¬ 
μαρχιακής Αυτοδιοίκησης Εύβοιας, να καταβάλλει κάθε 
προσπάθεια και να λάβει τα αναγκαία μέτρα προκειμένου 
να αποφευχθεί η ρύπανση της θαλάσσιας περιοχής. 

Μετά το τέλος των προσχώσεων θα δημιουργηθεί νέος 
αιγιαλός και παραλία, των οποίων τα όρια θα καθορι- 
σθούν από την Αρμόδια Επιτροπή καθορισμού ορίων αι- 
γιαλού και παραλίας και θέσεων αμμοληψίας, ο παλαιός 
αιγιαλός δε, καθώς και το γήπεδο που θα δημιουργηθεί α¬ 
πό τις προσχώσεις, μετά τον καθορισμό των νέων οριο- 
γραμμών αιγιαλού, παραλίας και παλαιού αιγιαλού να εμ- 
βαδομετρηθεί, να οριοθετηθεί και να καταγραφεί από την 
αρμόδια Κτηματική Υπηρεσία Εύβοιας ως κτήμα του Δη¬ 
μοσίου του οποίου η πλήρης κυριότητα ανήκει στο Δημό¬ 
σιο. 

Απαγορεύεται η εκτέλεση οποιουδήποτε άλλου έργου, 
στην ως άνω περιοχή, χωρίς την έκδοση σχετικής άδειας 
από την Αρμόδια Αρχή. 

Ομοίως απαγορεύεται η χρησιμοποίηση του παραχω- 
ρούμενου χώρου για σκοπούς ξένους προς τους σκο¬ 
πούς που καθορίζονται με την απόφαση παραχώρησης 
και με το παρόν Προεδρικό Διάταγμα. 

Στον Υφυπουργό Οικονομίας και Οικονομικών αναθέ¬ 
τουμε τη δημοσίευση και εκτέλεση του παρόντος Προε¬ 
δρικού Διατάγματος. 

Αθήνα, 10 Οκτωβρίου 2002 

